FOTO'S: Katie Holmes deel haar SA oomblikke
JY LEES NOU FOTO'S: Katie Holmes deel haar SA oomblikke
Die Hollywood-aktrise Katie Holmes het die besige strate van Manhattan vir die natuurskoon in Suid-Afrika verruil, en sy geniet elke oomblik daarvan. Katie het 'n paar foto's op haar Twitter-blad gedeel...
Katie was in Suid-Afrika vir die verfilming van The Giver, 'n fliek wat op Lois Lowry se wetenskap-fiksie roman gebaseer is. Nadat van die ander akteurs reeds terug is Hollywood toe, het dié 34-jarige Dawson's Creek-aktrise besluit om ná die verfilming vir nóg 'n paar dae hier te kuier - sy wou haar dogter, Suri, met 'n Suid-Afrikaanse vakansie bederf.
Katie op die stel van 'The Giver' FOTO: Twitter
Katie kan nie uitgepraat raak oor die natuurskoon nie. Sy het dié foto (bo) op haar Twitter-blad gedeel en gesê: "Ek kan steeds nie glo hoe mooi dit hier in Suid-Afrika is nie!"